Miljoonat säästyvät ja kansantalous kiittää, kun mennään oikeassa paikassa metrin verran syvemmälle | Talouselämä
Miljoonat säästyvät ja kansantalous kiittää, kun mennään oikeassa paikassa metrin verran syvemmälle
LogistiikkaMeriliikenneRakentaminenInfra
Tärkeää. Suomen ulkomaankaupan kuljetuksista valtaosa tapahtuu meritse. Kun laivat kasvavat, väylien pitää syventyä.
Jo metrin syvempi meriväylä voi tuoda tuo miljoonasäästöt kuljetuksiin, kertoo Liikennevirasto.
Rahtialusten koko on viime aikoina kasvanut ja osa Suomen meriväylistä on jäänyt niille mataliksi. Liikennevirastolla on parhaillaan käynnissä Kokkolan meriväylän syvennyshanke, jonka odotetaan tuovan säästöjä ja vähentävän rahtiliikenteen päästöjä. Syvennyshankkeita tarvitaan, sillä yli 80 prosenttia Suomen tavaraliikenteestä kulkee meritse, kertoo Liikennevirasto verkkosivullaan.
Joskus pieniltä vaikuttavilla asioilla on oikeasti suuret vaikutukset. Meriliikenteessä asiat ovat harvoin senteistä tai sekunnin murto-osista kiinni, mutta jo metri on iso yksikkö puhuttaessa väylän syvyydestä.
"Otetaan vertailuun kaksi meriväylää: ensimmäinen on 10 metriä ja toinen 12 metriä syvä. Vaikka väylien syvyydessä on eroa vain kaksi metriä, voi syvemmällä väylällä kuljettaa tuplamäärän irtolastia", toteaa Liikenneviraston vesiväylänpidon asiantuntija Olli Holm.
Myös ympäristöteko
Lisäksi päästöt vähenevät, kun alukset voivat kulkea täydempänä. Hyödyt ovat suuret, koska rahtiliikenteessä volyymit ovat isoja ja etäisyydet pitkiä. Suurikokoiset alukset ovat lähteneet jopa 25 prosenttia vajauksella satamasta. Jos aikaisemmin tarvittiin neljä käyntikertaa satamassa, jatkossa voi riittää kolme.
Nyt se on tutkittu: Huono johtaminen voi olla kohtalokasta töissä
17:00Tiede
19:00Johtaminen